OpenLLM-France/wikimedia huggingface dataset:
# Amel Bent

Amel Bent Bachir, més coneguda pel nom artístic d'Amel Bent, (Joué-lès-Tours, 21 de juny de 1985) és una cantant francesa, que ha viscut sempre a La Courneuve amb el seu pare algerià i la seva mare marroquina.
El seu salt professional va començar després d'arribar a les semifinals del reality show Nouvelle Star, versió francesa d'Operación Triunfo. Malgrat que no va arribar a la final, alguns productors s'hi van fixar, i va poder gravar el seu primer àlbum, titulat: Un jour d'été, llançat al mercat el novembre de 2004. L'àlbum va vendre més de 600.000 còpies únicament a França. L'èxit de l'àlbum va ser degut sobretot a la cançó Ma philosophie, que va estar durant sis setmanes en el número 1 a les llistes de vendes a França.

## Discografia
### Senzills

* 2004: Ma Philosophie
* 2005: Le Droit A L'Erreur
* 2005: Ne Retiens Pas Tes Larmes
* 2006: Eye of the Tiger
* 2007: Nouveau Français
* 2007: À 20 Ans
* 2008: Tu n'es plus là
* 2008: Désolée
* 2008: Vivre Ma Vie
* 2009: Où je vais
* 2010: Le mal de toi
* 2010: Je me sens bien
* 2010: Cette idée-là

## Referències

* ↑ «Biographie de Amel Bent» (en francès). Universal Music France. [Consulta: 28 abril 2020].
* ↑ «Amel Bent» (en francès). Premiere. [Consulta: 28 abril 2020].

## Enllaços externs

* Web oficial (francès)
* Videoclips d'Amel Bent a "Youtube" (francès)
# Ana Isabel Alonso Nieto

Ana Isabel Alonso (Villaherreros, Palencia, 16 d'agost de 1963) és una atleta espanyola especialitzada en proves de fons.
Va tenir el rècord d'Espanya a Marató, amb 2.26.51, aconseguit el 1995 a Sant Sebastià i durant 27 fins que Marta Galimany el va rebaixar a 2:26.14. Va vèncer dues vegades a la Marató de Barcelona (1997 i 1998), la segona marcant el rècord de la prova del moment, i una vegada a la Marató de Rotterdam el 2000.
Començà a competir en proves de migfons. El 1985 aconseguí la seva primera plusmarca espanyola absoluta, 34:06.0 en 10.000 metres. Continuà millorant la marca progressivament, fins a aconseguir 32:28.7 el 1988. Aquest temps li va permetre participar al primer 10.000 femení olímpic, a Seül, on va ser 15a a la primera semifinal. L'any anterior havia estat 19a al Mundial a l'aire lliure de Roma. El 1991 va fer el salt a la marató, amb la idea de ser olímpica el 1992. Tot i no aconseguir anar als Jocs. L'octubre del mateix 1992 feia a Sant Sebastià la seva primera plusmarca espanyola, 2h35:34. Alonso va tornar a ser olímpica el 1996 i el 2000. Va tornar a baixar de 2h30:00 a Rotterdam, 2h29:52 el 1999. El 2000 va ser la guanyadora de la marató d'aquesta ciutat. Es va retirar el 2000 de l'alta competició. Va reprendre el 2009 i ha continuat fins al 2019. Va ser dues vegades campiona d'Espanya de marató (el 1992 i el 1994), una de mitja marató (1999), dues de 3.000 metres a l'aire lliure (el 1983 i el 1987), una de 5.000 metres (1988), dos de 10.000 metres (el 1985 i el 1988) i set de camp a través (1984, 1985, 1987, 1988, 1989, 1990, 1999). En aquesta modalitat va participar en 10 campionats mundials i tres europeus. El 2020 continuava sent la maratoniana espanyola més ràpida de la història.

## Referències

* ↑ «Marta Galimany bat el rècord d’Espanya en la marató de València amb 2h26:14». L'Esportiu de Catalunya, 04-12-2022. [Consulta: 4 desembre 2022].
* ↑ «Ana Isabel Alonso». Reial Federació Espanyola d'Atletisme. Arxivat de l'original el 28 de febrer 2022. [Consulta: 18 maig 2022].
* ↑ «Ana Isabel Alonso, una resistente plusmarquista española de maratón». Historias del atletismo Conocer el pasado permite comprender el presente, 13-12-2020. [Consulta: 18 maig 2022].
# Anastassia Vassílieva

Anastassia Vassílieva (12 de març de 1984), rus: Анастасия Васильева, també coneguda com a (Dr.) Anastasy, és una oftalmòloga i sindicalista russa.
Arran de l'agressió que va patir a l'abril del 2017 Aleksei Navalni, l'opositor més famós del president rus Vladímir Putin, que va estar a punt de perdre la vista, la doctora va començar a implicar-se cada vegada més a la vida política russa. El 2018 va crear un sindicat de metges, l'Aliança Mèdica (en rus: Альянс врачей) que ha denunciat la situació sanitària catastròfica dels hospitals russos. Arran d'aquesta implicació Vassílieva ha esdevingut una de les opositores més notables al govern de Putin.

## Referències

* ↑ «Une syndicaliste qui lutte contre l'épidémie et le Kremlin» (en francès). Le Temps, 06-02-2020. [Consulta: 28 gener 2021].
* ↑ «The doctor who defied Russia’s strongman» (en anglès). abc.net.au, 02-06-2020. [Consulta: 28 gener 2021].
# Ange N'Guessan

Koko Ange Mariette Christelle N'Guessan (nascut el 18 de novembre de 1990) és una futbolista professional ivoriana que juga al club de Primera Divisió UDG Tenerife. Va formar part de la selecció de Costa d'Ivori per a la Copa del Món Femenina de la FIFA 2015.
N'Guessan va començar a ser coneguda quan va marcar contra Noruega en la derrota per 3-1 a la Copa del Món. Es va unir al club lituà Gintra Universitetas per a la fase de classificació de la UEFA Women's Champions League 2015-16, després va acabar la temporada a Xipre amb l'Anorthosis Famagusta, marcant 17 gols en 13 partits de lliga. Va fitxar pel FC Barcelona l'agost de 2016. Des del 2017 juga amb el Tenerife.

## Referències

* ↑ «KOKO ANGE MARIETTE CHRISTELLE N'GUESSAN» (en greek). Cyprus Football Association. [Consulta: 21 agost 2016].
* ↑ «Koko Ange N'Guessan, la sexta incorporación del Barça Femenino» (en castellà). FC Barcelona, 12-08-2016 [Consulta: 21 agost 2016].
# Angelika Niebler

Angelika Niebler (Múnic, 18 de febrer de 1963) és una advocada i política alemanya que exerceix com a diputada al Parlament Europeu des de 1999. És militant de la Unió Social Cristiana de Baviera, pertanyent al Partit Popular Europeu. Des del 2015, exerceix com a vicepresidenta del seu partit, sota la direcció dels successius presidents Horst Seehofer i Markus Söder.
Niebler va treballar a Lovells de 1991 a 1997 i, com a sòcia salarial, amb Beiten Burkhardt de 1997 a 2004. Del 2004 al 2015, va treballar a l'oficina de Múnic de Bird & Bird. El setembre de 2015, es va incorporar a l'oficina de Múnic de Gibson, Dunn & Crutcher com a advocada, on va donar suport al Grup de Mitjans, Entreteniment i Tecnologia de l'empresa, així com al Grup de Privadesa, Ciberseguretat i Protecció del Consumidor.

## Referències

* ↑ Angelika Niebler wechselt zu Bird & Bird Arxivat 2018-12-13 a Wayback Machine. Bird & Bird, press release of September 1, 2004.
* ↑ Mary Jacoby and Glenn R. Simpson (July 5, 2005), Politics, Business Mix Freely In Europe Parliament The Wall Street Journal.
* ↑ European Parliament Member Angelika Niebler Joins Gibson Dunn in Munich Gibson, Dunn & Crutcher, press release of September 7, 2015.
# Ann-Helén Laestadius

Monika Ulrika Ann-Helén Laestadius (nascuda el 3 de desembre de 1971 a Jukkasjärvi, Kiruna, Suècia) és una periodista i escriptora sami sueca. El 2016 va ser guardonada amb el Premi August en la categoria de millor llibre infantil i juvenil per Tio over ett.

## Obra publicada

* 2007. SMS från Soppero. Estocolm. Podium i l'editorial del Museu Nòrdic en col·laboració amb el Centre d'Informació Sami. ISBN 978-91-7108-518-4
* 2010. Hej vacker. Estocolm. Rabén & Sjögren. ISBN 978-91-29-67424-8
* 2011. Ingen annan är som du. Estocolm. Rabén & Sjögren. ISBN 978-91-29-67651-8
* 2012. Hitta hem. Estocolm. Rabén & Sjögren. ISBN 978-91-29-68197-0
* 2014. Bromsgatan: Vi som bodde på gårdarna. Estocolm. Rabén & Sjögren. ISBN 978-91-63740282
* 2016. Tio över ett. Estocolm. Rabén & Sjögren. ISBN 978-91-2970788-5
* 2018. Inte längre min. Estocolm. Rabén & Sjögren. ISBN 978-91-29-71043-4
* 2018. Pimpelfiske. Lilla Piratförlaget. ISBN 978-91-78-13018-4
* 2018. Bara Dra. LL-förlaget. ISBN 978-91-88-07353-2
* 2020. Vinterkväll. Lilla Piratförlaget. ISBN 978-91-78-13168-6
* 2021. Stöld. Estocolm. Romanus & Selling. ISBN 978-91-89-05134-8
* 2023. Straff. Estocolm. Romanus & Selling. ISBN 978-91-89-05136-2

### Traducció al català

* 2023. Robatori. Editorial Navona. ISBN 978-84-19311-79-5

## Premis i reconeixements

* 2008 - Premi d'autor de Studieförbundet Vuksenskolan (Associació d'estudis Escola d'adults) per Sms från Soppero.
* 2016 - Premi August per Tio over ett.
* 2017 - Premi de la Societat de Literatura de Norrland en la categoria de literatura infantil i juvenil per Tio over ett.
* 2018 - Beca de treball del Fons d'Escriptors de Suècia.

## Referències

* ↑ «Ann-Helen Laestadius» (en suec). Ratsit AB. [Consulta: 10 març 2023].
* 1 2 «Augustpriset. Tio över ett» (en suec). Svenska Förläggareföreningen. Arxivat de l'original el 3 desembre 2016. [Consulta: 10 març 2023].
* ↑ «Stöld av Ann-Helén Laestadius utsedd till Årets bok 2021» (en suec). 8 d'octubre 2021. Romanus & Selling. [Consulta: 10 març 2023].
* ↑ «Robatori». Navona. [Consulta: 10 març 2023].
* ↑ «Laestadius får författarpris» (en suec). Svenska Dagbladet, 24-09-2008 [Consulta: 10 març 2023].
* ↑ «Augustpriset för barnbok till Ann-Helén Laestadius» (en suec). Svenska Dagbladet, 28-11-2016 [Consulta: 10 març 2023].
* ↑ «Norrlands litteraturpris till Laestadius» (en suec). Dagens Nyheter, 03-07-2017 [Consulta: 10 març 2023].
* ↑ «Ann-Helén Laestadius om ursäkten till samerna: För många djupa sår» (en suec). Sverige Radio. [Consulta: 10 març 2023].
# Anna Henderson

Anna Henderson (Hemel Hempstead, 14 de novembre de 1998) és una ciclista anglesa, professional des del 2020, que actualment corre per a l'equip Team Jumbo-Visma de l'UCI Women's WorldTeam. Les seves millors victòries són en els campionats nacionals de ruta i contrarellotge i en els Jocs Olímpics de París on guanya la medalla de plata en la prova contra el crono.

## Palmarès

Palmarès.
* 2018
** Campiona del Regne Unit en critèrium
* 2019
** Campiona del Regne Unit en ruta sub-23
** Campiona del Regne Unit en contrarellotge sub-23
* 2021
** Campiona del Regne Unit en contrarellotge
** Campiona del Regne Unit en pista
** 1a a la Kreiz Breizh Elites i vencedora de dues etapes
* 2022
** Vencedora d'una etapa al Gran Premi Elsy Jacobs
** Plata en contrarellotge als Jocs de la Commonwealth
* 2024
** Subcampiona olímpica de contrarellotge, Jocs Olímpics de París
** Campiona del Regne Unit en contrarellotge

### Resultats a les Grans Voltes
#### Tour de França

* 2022: no surt a la 8a etapa
* 2023: 68a posició
* 2024: abandona a la 7a etapa

#### Volta a Espanya

* 2023: 27a posició i vencedora de la 1a etapa (contrarellotge per equips), líder de la classificació general a la 1a etapa
* 2024: no surt a la 3a etapa

## Referències

* ↑ «JUMBO-VISMA WOMEN TEAM». UCI.org. Union Cycliste Internationale. [Consulta: 29 juliol 2024].
* ↑ «Debut olímpic sota la pluja de Mireia Benito». L'Esportiu, 27-07-2024. [Consulta: 28 juliol 2024].
* ↑ Anna Henderson a ProCyclingStats

## Enllaços externs

* Fitxa a procyclingstats.com
# Antonio Pampliega Rodríguez

Antonio Pampliega (Madrid, 1982) és un periodista i corresponsal de guerra freelance.

## Bibliografia

El 2008 marxà per ensenyar "aquest altre món que existeix i on la línia que separa la vida i la mort es regeix a cop de kalchnikov". Des de llavors i fins al 2005 ha estat a l'Iraq, el Líban, el Pakistan, Egipte, l'Afganistan, Haití, Hondures, Síria, Somàlia i el Sudan del Sur. Des del 2013 col·labora amb el diari digital Neupic i ha publicat reportatges a la BBC, CNN, EFE, El País, El Mundo, Cuatro, Público, La Razón i La Sexta.
Va ser un dels primers periodistes a arribar a Síria, on va estar per primera vegada el 2011. Entre altres projectes, ha fet el reportatge Infiltrados per a Cuatro sobre la guerra de Síria. El maig de 2015 va rebre el Premio de la Buena Prensa a la millor sèrie de reportatges, per la seva feina a Alepo per El Mundo. També fou finalista a la categoria de reportatges per una notícia a El País, "Els nens perduts d'Alepo".
Va estar segrestat a Síria juntament amb els també corresponsals de guerra Ángel Sastre i José Manuel López des del 13 de juliol de 2015 fins al 7 de maig de 2016.

## Referències

* 1 2 3 S. E. «Antonio Pampliega, recorriendo "el mundo enguerra" desde 2008». ABC, 22-07-2015 [Consulta: 22 juliol 2015].
* 1 2 EFE «Antonio Pampliega, especializado en zonas de conflicto». La Opinión de Zamora, 21-07-2015 [Consulta: 22 juliol 2015].
* ↑ RC «Perfil: Antonio Pampliega». Hoy, 21-07-2015 [Consulta: 22 juliol 2015].
* ↑ «Antonio Pampliega, reportero: “He visto cosas que ningún ser humano debería ver”». Cuatro, 18-05-2015 [Consulta: 22 juliol 2015].
* ↑ EP «Desaparecido el periodista extremeño Ángel Sastre en Siria». Europa Press, 21-07-2015 [Consulta: 22 juliol 2015].
* ↑ Hurtado, Lluís Miquel «Liberados los tres periodistas españoles secuestrados en Siria hace casi un año». El Mundo, 08-05-2016 [Consulta: 8 maig 2016].
* ↑ Quinn, Ben «Three Spanish journalists missing in Syria, feared kidnapped by Islamic State». The Guardian, 21-07-2015 [Consulta: 22 juliol 2015].

## Enllaços externs

* Bloc personal Arxivat 2015-09-06 a Wayback Machine.
* Entrevista a Fronterad
# Ariana Jollee

Ariana Jollee és una actriu porno i directora de pel·lícules nascuda als Estats Units.

## Carrera

Jolle va ingressar a la indústria del porno en el 2003 després de promocionar-se a la seva pròpia pàgina web «feta a casa». Va ser reclutada en una primera instància per un gerent d'Anabolic Video. Les seves primeres pel·lícules amb aquesta companyia van ser Nasty Girls 35 i Spring Chickens 4.
En el 2004 va viatjar a Praga per participar en la sèrie 50 Guy Creampie i aquest mateix any va signar contractes amb Anarchy Films i Python Pictures per dirigir pel·lícules. La seva primera pel·lícula sota aquest contracte va ser The Narcassist. Jollee també va dirigir la sèrie Young Bung per Mayhem. Suposadament només anava a actuar en la pel·lícula, però va reemplaçar a Lauren Phoenix com a directora quan aquesta va deixar la producció per diferències creatives.

## Premis

* 2005 AVN Millor escena sexual en grup - Per Orgy World #7
* 2005 XRCO Superslut de l'any
* 2006 XRCO Superslut de l'any

## Dades personals

Jollee és la filla del locutor de radio novaiorquès Gil David, i és la més jove de dues germanes. És d'ascendència italiana i judeorussa.

## Referències

* ↑ «Ariana Jollee: ‘The wronger, the better’». AVN Insider. Adult Video News, 10-04-2008. Arxivat de l'original el 2004-04-10. [Consulta: 5 desembre 2008].
* ↑ «AVN Ariana Jollee visita Praga para 50-Guy Creampie». Arxivat de l'original el 2009-04-13. [Consulta: 7 maig 2016].
* ↑ «AdultFYI Entrevista a Ariana Jollee». Arxivat de l'original el 2014-10-12. [Consulta: 7 maig 2016].
* ↑ «Ariana Jollee firmó para dirigir por Anarchy/Python». AVN, 25-05-2004. Arxivat de l'original el 2020-04-23. [Consulta: 5 desembre 2008].
* ↑ «Sin City Entrevista con Ariana Jollee». Arxivat de l'original el 2007-11-23. [Consulta: 7 maig 2016].
* ↑ «Ariana Jollee lidera Young Bung». AVN, 18-02-2005. Arxivat de l'original el 2010-03-29. [Consulta: 5 desembre 2008].
* ↑ «AVN Awards Past Winners». Adult Video News. [Consulta: 5 desembre 2008].
* ↑ Heidi Pike-Johnson. «Jenna Jameson, Teagan Presley, Evil Angel Big Winners als 21 Premis XRCO». AVN, 03-06-2005. Arxivat de l'original el 2009-02-17. [Consulta: 4 febrer 2009].
* ↑ «Pirates Wins Big als Premis XRCO». AVN, 20-04-2006. Arxivat de l'original el 2012-07-12. [Consulta: 5 desembre 2008].
* ↑ Article from Luke is Back
* ↑ «AdultFYI Radio Jock is Ariana's Dad by Gene Ross». Arxivat de l'original el 2010-09-14. [Consulta: 7 maig 2016].
* ↑ «AdultFYI Talk with Ariana Jollee por Gene Ross». Arxivat de l'original el 2010-09-14. [Consulta: 7 maig 2016].
* ↑ «Ariana Jollee: ‘The wronger, the better’». Arxivat de l'original el 2004-04-10. [Consulta: 10 abril 2004].
# Arnaldo André

Arnaldo André, (Sant Bernardino, Departament de la Cordillera, Paraguai; 10 de novembre de 1943) és un actor paraguaià de televisió, actiu principalment a l'Argentina.

## Biografia

Arnaldo André va néixer el 10 de novembre de 1943, a Sant Bernardino, Departament de la Cordillera, Paraguai. Va saltar a la fama en la dècada de 1960, després d'haver-hi coprotagonitzat amb Mirtha Legrand l'obra teatral 40 kilates.
En els anys setanta va participar en pel·lícules taquilleres com Mi agmigo Luis al costat de Luis Sandrini, però la seva fama vindria protagonitzant a galant en la pantalla petita durant aquests anys, en telenovel·les com a Pobre diabla i Piel Naranja Temps després va viatjar a Veneçuela per protagonitzar Rafaela i María del Mar ambdues amb l'actriu veneçolana Chelo Rodríguez, així com les telenovel·les Penélope i Rosa de la calle, compartint crèdits aquesta vegada amb Amanda Gutiérrez.
En els anys vuitanta va formar una parella memorable al costat de Luisa Kuliok, en peces com a Amor gitano, Amo y senyor i El infiel. Entre 2000 i 2001 va participar en la reeixida telenovel·la mexicana Abrazame fuerte al costat de Victoria Ruffo, Aracely Arámbula, Fernando Colunga i César Évora.

## Referències

* ↑ «Nombre real del actor». Arxivat de l'original el 2016-03-03. [Consulta: 18 abril 2021].
# Església de Sant Pere (Benifaió)

L'església de Sant Pere de Benifaió està situada a la plaça major de Benifaió (província de València, Espanya) enfrontada a la casa-palau dels Falcó. Va ser construïda en la segona meitat del segle xviii, sota preceptes academicistes, i és la tercera de les construccions en el mateix solar.
Iniciada en 1770, una inscripció lítica marca l'any 1771 per a la finalització del reresagrari, si bé la construcció no es va beneir fins a finals de 1786, per bé que la decoració interior i la pròpia façana podrien retardar-se encara alguns anys.
La desaparició dels llibres de fábrica junt amb d'altres de l'arxiu parroquial ens ha privat de conéixer la seua història constructiva en detall, i encara hui, es desconeix l'autor de les seues traces.

## Descripció
### Exterior

La façana es compon a través d'un doble ordre central. Baix amb portalada dentelluda entre pilastres acanalades d'ordre toscà i un potent entaulament amb tríglifs i mètopes; i un ordre superior estructurat amb pilastres corínties que ordenen un òcul central decorat amb baixos relleus representant una tiara papal portada per dos àngels, i als laterals, dues fornícules amb imatges pètries de Sant Pere i Sant Pau, restaurades després de 1936. La façana està rematada per un timpà central amb balustrada. Presenta dues torres bessones, dividides en tres cossos, el superior de campanes, obert a les quatre cares amb arcs de mig punt allargassats i remat amb balustrada decorada amb pinacles i boles. Presenta capelles entre els contraforts, amb una elevada cúpula sobre tambor. Presenta reresagrari al tester,amb cupulí. Es troba totalment exempta. Abans de 1936, l'església presentava una capella de la comunió, adosada al costat de l'evangeli, que no es va reconstruir després.

### Interior

El seu interior, academicista, presenta una planta de nau única amb transepte i volta de canó amb llunetes. Sobre el creuer s'alça una esvelta cúpula sobre tambor, ordenada amb pilastres. L'interior del temple estigué decorat amb quadres del famós pintor Vicent López Portaña (1772-1850), desapareguts després de l'incendi sofert durant la Guerra Civil Española, junt amb un magnífic retaule major, del que ha quedat constància fotogràfica. Al temple es conserven alguns elements d'orfebreria religiosa del segle xvi y posteriors. A partir de 1939 s'iniciaren les obres de reconstrucció i rehabilitació del seu interior, que es donaren per acabades en els anys 50, i encara posteriorment ha vist completada la seua rehabilitació i redecoració.

## Referències

* ↑ URL de la referència: https://ceice.gva.es/va/web/patrimonio-cultural-y-museos/inventario-general. Data de consulta: 31 març 2023.

## Bibliografia

* Beltran i López, Francesc. Una aportació a la història, arquitectura i patrimoni del temple de Sant Pere Apòstol de Benifaió, 2020. ISBN V- 1395-2020.
Aquest article incorpora material procedent de la pàgina web de la Federació Valenciana de Municipis i Províncies, que mitjançant una autorització va permetre agregar contingut i imatges i publicar-los sota llicència GFDL.
# Equació de Van 't Hoff

L'equació de Van 't Hoff de termodinàmica química relaciona la variació de la constant d'equilibri ($K$) amb la variació de la temperatura absoluta ($T$) donada per la diferència d'entalpia ($\Delta H$). Aquesta equació va ser proposada inicialment per Jacobus Henricus van 't Hoff.
   ${\frac {\mathrm {d} \ln K}{\mathrm {d} T}}={\frac {\Delta H^{\circ }}{RT^{2}}}$
Si s'assumeix que la calor de reacció no varia amb la temperatura, la resolució d'aquesta equació diferencial condueix al següent:
    $\ln \left({\frac {K_{2}}{K_{1}}}\right)={\frac {\Delta H^{\circ }}{R}}\left({{\frac {1}{T_{1}}}-{\frac {1}{T_{2}}}}\right)$
En aquesta equació $K_{1}$ és la constant d'equilibri a la temperatura absoluta $T_{1}$ i $K_{2}$ és la constant d'equilibri a la temperatura absoluta $T_{2}$. $\Delta H^{\circ }$ és la variació d'entalpia i $R$ és la constant dels gasos.
Considerant les relacions entre l'energia de Gibbs i la constant d'equilibri:
   $\Delta G^{\circ }=\Delta H^{\circ }-T\Delta S^{\circ }$
i
   $\Delta G^{\circ }=-RT\ln K$
l'equació també es podria escriure de la següent manera:
   $\ln \left(K\right)=-{\frac {\Delta H^{\circ }}{R}}\left({\frac {1}{T}}\right)+{\frac {\Delta S^{\circ }}{R}}$
Per tant, en representar valors de logaritme natural de la constant d'equilibri mesurats per cert equilibri versus l'invers de la temperatura s'obté una línia recta, el pendent negativa és igual a la variació de l'entalpia dividida entre la constant dels gasos, i l'ordenada en l'origen és igual a la variació d'entropia $\Delta S^{\circ }$ dividida entre la constant dels gasos.

## Vegeu també

* Equació de Clausius-Clapeyron
# AKG

AKG té els següents significats:
* Albright-Knox Art Gallery, museu d'art amb seu a Buffalo, als Estats Units
* Asian Kung-Fu Generation, banda de rock alternatiu del Japó
* AKG Acoustics (de l'acrònim en alemany d'Akustische und Kino-Geräte Gesellschaft), empresa especialitzada en acústica originària d'Àustria
* Archiv für Kunst und Geschichte, agència dedicada a la digitalització d'imatges de la història de l'art
* Archiv für Kulturgeschichte, revista acadèmica especialitzada en història de la cultura
* Akg també és l'abreviatura de l'akaganeïta, mineral de la classe dels òxids
# Akohekohe

L'Akohekohe (Palmeria dolei) és una espècie d'ocell de la família dels fringíl·lids (Fringillidae) i única espècie del gènere Palmeria Rothschild, 1893.

## Hàbitat i distribució

Habita la selva humida de les muntanyes de Maui, a les Hawaii. Extigit a Molokai.

## Referències

* ↑ «Akohekohe». Cercaterm. TERMCAT, Centre de Terminologia. Rev. 10/04/2022(català)
# Ava Addams

Ava Addams (16 de setembre de 1979, Gibraltar) és una actriu pornogràfica francesa. Addams va néixer a Gibraltar, filla de pares francesos, i va créixer a Houston, Texas. Té ascendència francesa i italiana. Parla de forma fluïda francès, anglès i espanyol. Es va iniciar en la indústria del cinema per a adults en 2008, jugant escenes noia / noia i solament quan va conèixer a Renna Ryann, una actriu pornogràfica que va ajudar-la a trobar treball en l'empresa Reality Kings. Està representada per l'agència LA Direct Models. Ha gravat fins avui més de 250 pel·lícules. Addams va ser una de les set actrius pornogràfiques esmentades en les lletres per a la cançó "Youporn.com Anthem" de Brian McKnight. El 2011, la revista Complex la va situar en el lloc noranta-quatre de la seva llista "The Top 100 Hottest Porn Stars (Right Now)".

## Referències

* 1 2 Ava Addams
* 1 2 Christina. «Interview with Ava Addams», 10-03-2010.
* ↑ Alex. «Interview of the week: Ava Addams», 03-08-2011.
* ↑ Apache Warrior. «Ava Addams interview».
* ↑ «25 LA Direct Models Make Complex Mag Top 100 Hottest Porn Stars», 14-07-2011. Arxivat de l'original el 2013-07-06. [Consulta: 6 setembre 2016].
* ↑ «Bryan McKnight Gets Even Raunchier with 'YouPorn.com Anthem'», 01-06-2012. Arxivat de l'original el 2016-06-30. [Consulta: 6 setembre 2016].
* ↑ Paul Cantor. «The Top 100 Hottest Porn Stars (Right Now)», 11-07-2011.